# Forbidden Stories

Forbidden Stories és una organització sense ànim de lucre que té com a objectiu «continuar i publicar el treball d'altres periodistes que s'enfronten a amenaces, presó o assassinat». Per aconseguir-ho, permet als periodistes enviar el seu treball a Forbidden Stories, de manera que altres periodistes tenen accés al material en cas que l'investigador original no pugui prosseguir. Manté relacions amb organitzacions com Reporters Sense Fronteres i Freedom of the Press Foundation.
A nivell internacional ha estat elogiada per Columbia Journalism Review, Daily Times, Deutschlandfunk, The Guardian, Le Monde, i Radio-Télévision belge de la Communauté française.
El març de 2018, va rebre el premi «Projecte de periodisme de l'any» a la Cimera Anual de Periodisme de França i va estar nominada el 2019 per a l'European Press Prize en la categoria d'innovació.

## Història

Forbidden Stories va ser ideada per Laurent Richard, un periodista d'investigació i cineasta francès, després de l'atemptat contra Charlie Hebdo del 7 de gener de 2015 en què van morir 12 persones i 11 més van resultar ferides, totes periodistes i dibuixants, perpetrat per dos terroristes gihadistes. Les oficines del setmanari Charlie Hebdo es trobaven a prop del lloc de treball de Richard.
Més endavant, la periodista Daphne Caruana Galizia va morir en l'atemptat d'un cotxe bomba el 16 d'octubre de 2017. El 30 d'octubre de 2017, Reporters Sense Fronteres i l'ONG Freedom Voices Network van anunciar el naixement de Forbidden Stories com una plataforma en línia xifrada segura que permet als periodistes amenaçats publicar el seu treball i protegir la seva informació i privacitat. Forbidden Stories permet continuar amb els treballs d'investigació «silenciats» i donar a conèixer les seves històries al gran públic. L'objectiu de Forbidden Stories és «dissuadir els possibles atacs contra periodistes donant suport a la seva feina i donar a conèixer els assassinats i les desaparicions de companys». Forbidden Stories continua el «treball de periodistes assassinats, empresonats o incapacitats d'alguna manera».
Richard va reconèixer la influència dels projectes de periodisme col·laboratiu The Daphne Project i de The Arizona Project, en què 38 periodistes estatunidencs van completar el treball d'investigació de Don Bolles després del seu assassinat el 1976. L'any 2015, els companys de Khadija Ismayilova del Projecte d'Informació sobre el Crim Organitzat i la Corrupció (OCCRP) van continuar el seu treball sobre «la corrupció i l'evasió fiscal de la família governant a Bakú» després de ser empresonada a l'Azerbaidjan. L'Associação Brasileira de Jornalismo Investigativo, una ONG brasilera de periodisme d'investigació, va dur a terme el treball de Tim Lopes, que va ser cremat viu pel seu treball sobre el narcotràfic a Rio de Janeiro el 2002.

## Investigacions

* Després de l'assassinat de la periodista mexicana Miroslava Breach, Forbidden Stories va continuar la seva investigació sobre violacions de drets humans, tràfic de drogues i corrupció política en cooperació amb les organitzacions Bellingcat i el Centre Llatinoamericà de Periodisme d'Investigació.
* Al través del projecte Green Blood, ha continuat la feina de 13 periodistes assassinats per informar sobre temes ambientals: Crispin Perez, Desidario Camangyan, Ardiansyah Matra'is, Gerardo Ortega, Darío Fernández Jaén, Wisut Tangwittayaporn, Hang Serei Odom, Sai Reddy, Mikhail Beketov, Jagendra Singh, Soe Moe Tun, Karun Misra i María Efigenia Vásquez Astudillo.
* La investigació del segrest i assassinat del periodista equatorià Javier Ortega, el fotògraf Paúl Rivas i el seu xofer Efraín Segarra forma part de Deadly border.
* Després de l'assassinat de Daphne Caruana Galizia, Forbidden Stories continua la seva investigació a The Daphne Project.
* Javier Valdez Cárdenas va ser assassinat a causa de les seves investigacions sobre el Càrtel de Sinaloa.
* Cecilio Pineda va ser assassinat després d'afirmar els vincles entre funcionaris locals i narcotraficants a Mèxic.
* La investigació sobre la corrupció al món del futbol a Ghana va continuar després de l'assassinat d'Ahmed Hussein-Suale.
* A Cartel project s'ha continuat la investigació de Regina Martínez sobre els «milers d'individus desapareguts misteriosament» i la seva relació amb els càrtels mexicans.
* L'any 2021, Forbidden Stories va formar part de l'equip de periodistes d'investigació que va destapar l'ús indegut del programari espia Pegasus.
* El 2023, va desvelar que l'empresari i exmilitar israelià, Tal Hanan, era el responsable del l'atac informàtic contra la Generalitat de Catalunya durant el Consulta sobre la independència de Catalunya de 2014 que va consistir en un assalt en massa a telèfons i portals web relacionats amb l'organització de la consulta.

## Equip de treball

* Can Dündar, antic redactor en cap del diari turc Cumhuriyet
* Khadija Ismayilova, periodista d'investigació azerbaidjanesa
* Marina Walker Guevara, directora adjunta del Consorci Internacional de Periodistes d'Investigació amb seu als Estats Units d'Amèrica
* Bastian Obermayer, periodista d'investigació alemany guanyador del Premi Pulitzer amb el diari Süddeutsche Zeitung
* Fabrice Arfi, cocap d'investigació del diari francès en línia Mediapart
* Will Potter, periodista d'investigació estatunidenc

## Referències

* ↑ «Launch of Forbidden Stories project» (en anglès). Reporters without borders, 30-10-2017. [Consulta: 2 desembre 2020].
* ↑ «About Us» (en anglès americà). Forbidden Stories. [Consulta: 26 octubre 2020].
* ↑ «A new project will keep stories alive when journalists are killed» (en anglès). Columbia Journalism Review. [Consulta: 26 octubre 2020].
* ↑ Marsi, Federica. «Investigation Keeps Work of Silenced Journalists Alive» (en anglès americà). Daily Times, 20-09-2020. [Consulta: 26 octubre 2020].
* ↑ «Investigativjournalismus – Für die Pressefreiheit kämpfen» (en alemany). Deutschlandfunk. [Consulta: 26 octubre 2020].
* ↑ «Boris Johnson's £1m for press freedom: a small response to a big threat» (en anglès), 05-11-2017. [Consulta: 27 novembre 2022].
* ↑ «Forbidden Stories, le site qui sauvegarde l’information des journalistes» (en francès). Le Monde.fr, 09-11-2017.
* ↑ «Un projet pour poursuivre les enquêtes de journalistes assassinés» (en francès). RTBF, 31-10-2017. [Consulta: 26 octubre 2020].
* 1 2 «Collaboration Is Really Our Best Protection». Nieman Reports, 17-04-2018. [Consulta: 31 gener 2019].
* ↑ «Forbidden Stories». European Press Prize. [Consulta: 26 octubre 2020].
* 1 2 3 «A warning to the corrupt: if you kill a journalist, another will take their place | Laurent Richard» (en anglès), 16-04-2018. [Consulta: 27 novembre 2022].
* ↑ Cabanas, Mercè. «Forbidden Stories i el Daphne Project». Mèdia.cat, 30-04-2018. [Consulta: 27 novembre 2022].
* ↑ «Launch of Forbidden Stories project». Reporters without borders, 30-10-2017. [Consulta: 31 gener 2019].
* ↑ «A new project will keep stories alive when journalists are killed». Columbia Journalism Review, 24-10-2017. [Consulta: 1r febrer 2019].
* ↑ «French Journalist Detained In Baku». RadioFreeEurope/RadioLiberty, 14-05-2014. [Consulta: 31 gener 2019].
* ↑ «Breathing new life into a murdered journalist’s work» (en anglès). [Consulta: 27 novembre 2022].
* ↑ «Project Miroslava» (en anglès americà). Forbidden Stories. [Consulta: 26 octubre 2020].
* ↑ «The Leads Not Investigated In The Miroslava Breach Murder» (en anglès britànic). Bellingcat, 04-09-2019. [Consulta: 2 desembre 2020].
* ↑ «El Proyecto Miroslava le sube el costo al asesinato de periodistas en México (Published 2019)» (en castellà). The New York Times, 05-09-2019 [Consulta: 2 desembre 2020].
* ↑ «Green Blood» (en anglès americà). Forbidden Stories. Arxivat de l'original el 2021-02-17. [Consulta: 26 octubre 2020].
* ↑ «Green blood» (en anglès). The Guardian. [Consulta: 2 desembre 2020].
* ↑ «Deadly Border» (en anglès americà). Forbidden Stories. [Consulta: 26 octubre 2020].
* ↑ «Death On The Border» (en anglès). Organized Crime and Corruption Reporting Project, 24-10-2018. [Consulta: 2 desembre 2020].
* ↑ «The Daphne Project» (en anglès americà). Forbidden Stories. [Consulta: 26 octubre 2020].
* ↑ Borg, Jacob. «Daphne Project returns with more reports» (en anglès britànic). Times of Malta, 14-10-2020. [Consulta: 2 desembre 2020].
* ↑ «Javier Valdez: internal war in the Sinaloa Cartel» (en anglès americà). Forbidden Stories, 17-11-2017. Arxivat de l'original el 2020-10-29. [Consulta: 26 octubre 2020].
* ↑ «Forbidden Stories, le site qui sauvegarde l'information des journalistes» (en francès). Le Monde, 09-11-2017 [Consulta: 2 desembre 2020].
* ↑ «Cecilio Pineda: shady ties between local officials and drug traffickers» (en anglès americà). Forbidden Stories, 24-10-2017. Arxivat de l'original el 2020-10-29. [Consulta: 26 octubre 2020].
* ↑ Jaclyn, Cosgrove. «Outside of war zones, Mexico is the most dangerous place for journalists» (en anglès americà). Los Angeles Times, 21-12-2017. [Consulta: 2 desembre 2020].
* ↑ «Football in Ghana : an off-limits investigation» (en anglès americà). Forbidden Stories, 16-01-2020. Arxivat de l'original el 2021-01-26. [Consulta: 26 octubre 2020].
* ↑ «Ahmed Suale Muder: Ghana Police Failed To Follow Key Lead – Report» (en anglès). Modern Ghana, 16-01-2020. [Consulta: 2 desembre 2020].
* ↑ «About the Cartel Project» (en anglès americà). Forbidden Stories. [Consulta: 12 desembre 2020].
* ↑ «The cartel project» (en anglès). The Guardian. [Consulta: 12 desembre 2020].
* ↑ «Pegasus project: spyware leak suggests lawyers and activists at risk across globe» (en anglès). the Guardian, 19-07-2021. [Consulta: 21 juliol 2021].
* ↑ «Pegasus, el software israelià que va servir per a espiar periodistes i activistes de tot el món». À Punt, 19-07-2021. [Consulta: 27 novembre 2022].
* ↑ Casulleras Nualart, Josep. «Què és Pegasus? L'eina amb què han espiat l'independentisme català». Vilaweb, 18-04-2022. [Consulta: 27 novembre 2022].
* ↑ «Un ex-militar israelià reivindica el ciberatac contra la Generalitat durant el 9-N». Vilaweb, 15-02-2023. [Consulta: 15 febrer 2023].
* ↑ «They support us» (en anglès americà). Forbidden Stories. Arxivat de l'original el 2020-10-29. [Consulta: 26 octubre 2020].
* ↑ «Marina Walker Guevara» (en anglès). Reporters without borders, 09-09-2018. [Consulta: 26 octubre 2020].
* ↑ «Fabrice Arfi» (en francès). Mediapart. [Consulta: 26 octubre 2020].